

**VZN č. 2/2015**

**o určení dotácie na podporu financovania záujmového vzdelávania detí a mládeže s trvalým pobytom na území obce Toporec**

Obecné zastupiteľstvo vo veciach územnej samosprávy v zmysle § 6 ods.1 zákona č.369/1990 Zb. o obecnom zriadení v znení neskorších právnych predpisov, v zmysle Čl. II. ods. 15 písm. d) zákona č. 325/2012 Z.z. o financovaní ZŠ, SŠ a školských zariadení v znení neskorších predpisov, v zmysle § 19 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a § 7 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov sa uznieslo na tomto

**I.**

**PREDMET ÚPRAVY**

Toto VZN obce Toporec vymedzuje príjemcu dotácie, určuje výšku a účel použitia dotácie.

**II.**

**PRÍJEMCA DOTÁCIE**

 Príjemcom dotácie podľa tohto VZN obce sú na základe rozhodnutia MŠ SR zaradené do siete škôl a školských zariadení SR centrá voľného času ( ďalej len CVČ ) mimo zriaďovateľskej pôsobnosti obce Toporec

**III.**

**VÝŠKA, ÚČEL A KONTROLA DOTÁCIE**

1/ Základná výška dotácie na príslušný kalendárny rok je stanovená na jedno dieťa vo veku od

 5-15 rokov v sume 60 €, mesačná výška dotácie 5 €

2/ Príjemcovi dotácie vzniká nárok na poskytnutie mesačnej dotácie v prípade, že dieťa

 navštívi záujmový krúžok minimálne 1x v mesiaci.

4/ Dotácia je účelovo určená na úhradu osobných a prevádzkových výdavkov a pri jej použití

 musí byť zabezpečená hospodárnosť, efektívnosť a účinnosť.

5/ Príjemca sa zaväzuje použiť poskytnuté finančné prostriedky na financovanie nákladov

 spojených s vykonávaním záujmovej činnosti a na jej materiálno technické zabezpečenie,

 ktoré príjemca realizuje pre všetky deti s trvalým pobytom na území poskytovateľa, na

 ktoré poskytovateľ poskytuje finančné prostriedky

**IV.**

**POVINNOSTI POSKYTOVATEĽA A PRÍJEMCU DOTÁCIE**

 Obec Toporec – **poskytovateľ dotácie**

 - poskytne dotáciu na základe oprávnenej žiadosti žiadateľa o dotáciu na financovanie

 osobných a prevádzkových výdavkov súvisiacich so záujmovým vzdelávaním detí a

 mládeže

* poskytne dotáciu na základe zmluvného vzťahu, t.j. uzavretím zmluvy o poskytnutí dotácie na vyššie uvedený účel na obdobie kalendárneho roka
* prehodnotí a upraví výšku dotácie na príslušný kalendárny rok k 15.9. príslušného kalendárneho roka v nadväznosti na zmeny v počtoch detí, ktoré budú navštevovať centrá voľného času v novom školskom roku.

 **Žiadateľ o dotáciu** je povinný obci predložiť pred uzavretím zmluvného vzťahu

* aktuálny zoznam detí a mládeže, ktoré navštevujú centrum voľného času
* kópiu rozhodnutia o prijatí dieťaťa do CVČ na príslušný školský rok
* kópiu zriaďovateľskej listiny centra voľného času, ktorým dokladuje zaradenie do siete škôl a školských zariadení
* je povinný aktualizovať zoznam detí v termíne do 30.09., ktoré k 15.09. príslušného kalendárneho roka na základe rozhodnutia o prijatí dieťaťa do CVČ budú navštevovať centrum voľného času v novom školskom roku
* je povinný predložiť zúčtovanie dotácie k 15.12. príslušného kalendárneho roka
* je povinný umožniť poskytovateľovi vykonať vecnú kontrolu, priebežnú alebo následnú kontrolu hospodárenia s poskytnutou dotáciou podľa zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov

**V.**

**ZÁVEREČNÉ USTANOVENIA**

1/. Poskytovateľ si vyhradzuje právo zmeniť výšku poskytovanej dotácie pre príjemcu v

 závislosti od výšky podielových daní pre obec Toporec.

3/ Toto VZN bolo prerokované OZ obce Toporec na jeho riadnom zasadnutí dňa :

 17.09.2015 schválené Uznesením č.2/2015 a/ zo dňa 17.09.2015

 Účinnosť nadobúda dňom 02.10.2015.

 ***PhDr. Jozef Potanko, starosta obce***

Vyvesené dňa :17.09.2015

Zvesené dňa 02.10.2015